Ravenholm

Šis straipsnis nėra pilnas, jūs galite prisidėti jį papildydami

**Ravenholm** – mažas miestelis, kuriame seniau gyveno kalnakasiai, tačiau tapo zombių užkampiu po to kai Combine ėmė gabenti specialius sviedinius su headcrab'ais.

## Apžvalga

Miestelyje stovi įvairūs europietiškos architektūros apleisti pastatai, kurie savo išvaizda yra labai panašūs į matomus prie pakrantės bei kitose apleistose gyvenvietėse. Čia seniau gyvendavo žmonės, užsiimantys kalnakasyba, tačiau kažkuriuo metu po Combine invazijos, buvo jų pastebėti ir užpulti. Combine pasitelkė specialias skraidinimo kapsules, kad vietovę užtvindytų headcrab'ais – šitaip miestelis tapo headcrab zombių zona. Vienintelis miestelio išlikęs gyventojas dvasininkas Grigori padeda Gordon'ui Freeman'ui skintis kelią į prieplaukos bazę.

Seniau Rytinės Black Mesos laboratorija turėjo kelią ir tunelį, nutiestus į Ravenholm'ą, tačiau po Combine intervencijos teko juos uždaryti. Kad laboratoriją neužplūstų zombiai, prie barikadų buvo palikti turret'ai (Combine nuotolinio šaudymo įranga). Freeman'o kelionė į Ravenholm'ą prasideda po to, kai Rytinę Black Mesą aptinka Combine pajėgos ir ruošiasi ją šturmuoti. Kai kuriems pavyksta išsigelbėti, Gordon'as šiaip ne taip pasprunka, tačiau jam tenka pasinaudoti jau seniai uždarytu tuneliu į Ravenholm'ą – taip prasideda skyrius *"We Don't Go To Ravenholm..."*. Įžengus į miestelį, prieš akis išnyra tykus ir šiurpus vaizdas: aplinkui mėtosi įvairios nuolaužos, negyvėlių kūnai arba snaudžiantys zombiai. Ravenholm'e amunicijos nėra tiek daug, kiek Combine aktyviai kontroliuojamose teritorijose, todėl žaidėjui nemažai tenka naudotis ir gravitaciniu ginklu, o aplinkui apstu sprogstamųjų bei aštrių objektų, kuriuos galima sviesti į zombių gaujas. Kovai gali būti naudingi ir Father Grigori'o palikti spąstai, kuriais galima pribaigti žaidėjo link sėlinančius zombius bei headcrab'us. Grigori juos seniau paspendė siekdamas susidoroti su įvairiais pasalūnais; jie įrengti taip, kad būtų galima lengvai pribaigti besiblaškančius zombius, tačiau būtų nepavojingi ir lengvai apeinami normaliems žmonėms. Ravenholm'as pilnas barikadų, ypač prikaldintų lentų ir užverstų baldų, kuriomis siekta suvaržyti zombių judėjimą.

### Spąstai

Ravenholm'o miestelis pilnas įvairiausių spąstų, tačiau pagrindiniai yra šie:

* **Propeleriai** – tai įrenginiai, kuriuos aktyvavus įsijungia besisukantys sraigtai, galintys perpus perpjauti sėlinančius zombius ir šitaip juos pribaigti. Propelerio ašmenys nesunkiai užmuša ir headcrab'us. Šie įrenginiai sukurti panaudojant neeksploatuojamų automobilių variklius. Ašmenys yra pajėgūs perpjauti kūną perpus. Žaidėjui priartėjus per daug, irgi yra padaroma didžiulė žala, todėl aktyvuojant šiuos spąstus reikia būti pasilenkus ir nušliaužti nuo jų kiek toliau. Taip pat matomi ir vieno sraigto propelerių spąstai. Visgi juos aktyvavus, sraigtas nulūžta, kadangi įrenginys jau sugedęs. Vienintelis propelerių trūkumas yra toks, kad Poison zombiai yra pajėgūs juos sustabdyti.

* **Automobiliai** – seni ir nebeeksploatuojami automobilių kėbulai gali būti panaudoti kaip spąstai. Jie randami pritvirtinti stipriais lynais ir gali būti staigiai paleidžiami ant žemės palenkus apačioje esančią svirtelę. Jie labai naudingi, siekiant susidoroti su zombiais, leidžia užmušti po kelis vienu metu. Vėliau šie spąstai yra panaudojami užkilimui, kad būtų galima patekti į aukščiau esančius praėjimus.

* **Propano dujos** – atsukami ir užsukami balionėliai, kuriuos atsukus išleidžiamos dujos. Degimui sukurti užtenka ginklo šūvio arba kibirkšties, įjungiant elektros tiekimą. Degant ugniai, zombiai ar headcrab'ai bandys pro ją praeiti, tačiau jų kūnai užsidegs, dėl ko netrukus mirs. Degdami jie vis tiek gali ir toliau atakuoti. Po mirties jų kūnai lieka pajuodavę dėl apdegimų.

* **Elektros srovės** – spąstai, esantys šalia elektros tinklų. Aktyvuojami nuleidus svirtelę, randamą šalia esančio pastato antrame aukšte. Srovėms keliaujant per laidus, įsielektrina užtvėrimai, kurie atbaido arba užmuša zombius.